175 રનના ટાર્ગેટનો પીછો કરવા ઉતરેલી મુંબઈએ પ્રથમ ઓવરમાં જ સૂર્યકુમાર યાદવ (12)ની વિકેટ ગુમાવી હતી. ઓપનર ઈવિન લુઈસ (48) અને ઈશાન કિશન (5) વચ્ચે 45 રનની ભાગીદારી થતા ટીમ પાછી ટ્રેક પર આવતી દેખાઈ પણ માત્ર 21 રનના ગાળામાં 4 મહત્વની વિકેટો ગુમાવતા મુંબઈનો સ્કોર 5 વિકેટે 78 રન થઈ ગયો હતો. કેરોન પોલાર્ડ (7), રોહિત શર્મા (13) જેવા મોટા નામ નિર્ણાયક મેચમાં જ ફેલ જતા મુંબઈની મુશ્કેલીઓ વધી હતી. હાર્દિક પંડ્યા (27) અને બેન કટિંગ (37) વધતા જતા રનરેટ અને દબાણ વચ્ચે ટીમને ટ્રેક પર લાવવાની બધી કોશિશો કરી હતી પણ તેઓ નિષ્ફળ રહ્યા હતા. આખરે મુંબઈ 19.3 ઓવરમાં 163 રન બનાવી ઓલઆઉટ થઈ ગઈ હતી અને તેનો 13 રને પરાજય થયો.